Átvállalja hét Veszprém megyei település devizahitelét az állam
Navracsics Tibor miniszterelnök-helyettes szerint a várpalotai fideszes polgármester lobbizásának köszönhetõen fogadta el a kormány a devizahitelek ideiglenes átvállalásáról szóló javaslatot.
Teljes egészében átvállalja az állam a hét Veszprém megyei település alkotta Várpalota és régiója környezetvédelmi rehabilitációs program 2019-ig esedékes devizahitelét. A céltársulás hárommilliárd forintos jenhitelének megfizetésérõl Várpalota fideszes polgármestere, Talabér Márta számolt be csütörtökön.

A parlamentnek módosító indítvány formájában benyújtott javaslatot várhatóan két hét múlva tárgyalja a parlament, és a döntés december elsején lép hatályba - közölte Talabér. A várpalotai polgármester szerint a hét település - Várpalota, Berhida, Pétfürdõ, Öskü, Õsi, Tés és Balatonalmádi - a hitel felvétele óta csaknem 1,7 milliárd forintot fizettet vissza, és az évrõl évre növekvõ adósságállomány ellehetetlenítette a települések életét. Õsivel szemben - amely 297 millió forinttal tartozik - adósságrendezési eljárás indult, de ezen terhek miatt további települések kerültek volna a csõd szélére - mondta Talabér. Az [origo] megpróbálta elérni Talabér Mártát, hogy kérdéseket tegyen föl neki az ügyrõl, de a várpalotai polgármester nem vette fel a mobiltelefonját. Titkársága szerint tárgyal, és késõbb visszahívja az [origo]-t.
Talabér jól lobizott a hitelátvállalásért
Navracsics Tibor miniszterelnök-helyettes elmondta, a kormány szerdai ülésén hagyta jóvá Talabér Márta lobbitevékenységének köszönhetõen a devizakölcsön átvállalásáról szóló javaslatot. Navracsics elmondta, a hét település 1995-ben a japán fejlesztési bank által finanszírozott hitelbõl jelentõs környezetvédelmi beruházást hajtott végre, és a hitelkonstrukció akkoriban sikeresnek ígérkezett. Az évek folyamán azonban kiderült, hogy a hitel visszafizetése nagy terhet ró az érintett önkormányzatokra - tette hozzá. A megvalósult beruházás magában foglalta a megszüntetett bányászati és egyéb ipari tevékenységbõl eredõ környezeti kárelhárítást, szennyvíztisztító kapacitás kiépítését és a csatornahálózat fejlesztését.
A megyei önkormányzatok 180 milliárd forintos adósságának átvételére tett ígéretet Orbán Viktor október elején, mint mondta, a tartozások átütemezésérõl tárgyalni fognak a bankokkal.  A 19 megyei önkormányzat közül eddig Heves megye jelentett hivatalosan csõdöt, vagyis kezdeményezett úgynevezett adósságrendezési eljárást. Jogilag még nincs csõdben, de hónapok óta gyakorlatilag fizetésképtelen a legtöbb intézményt fenntartó Pest megyei önkormányzat.

Százmilliókkal növelte az önkormányzatok devizatartozását a forint gyengülése 

Tömegesen jövõre kell megkezdeniük devizahiteleik törlesztését a magyarországi önkormányzatoknak, ami a rekorderõsségû svájci frank miatt komoly gondokat okozhat. Az önkormányzati vezetõk állítják: a hitelek az uniós pályázatok önrészéhez kellettek, és átmeneti segítség után már tudnák fizetni õket.

A svájci frank folyamatos erõsödése már korábban is jelentõs terheket rótt a településekre: a PricewaterhouseCoopers (PWC) tanácsadó cég áprilisi adatai szerint az önkormányzatok által kibocsátott kötvények 611 milliárd forintos állományából 180 milliárd az árfolyam változása miatt keletkezett, pedig akkor még csak 210 forint körül mozgott az árfolyam, a jelenlegi 250-es szinthez képest. A Barclays Capital befektetési bankcsoport csütörtöki becslése szerint az árfolyamváltozás idén eddig 200 milliárd pluszterhet rótt az önkormányzatokra.
Talabér Márta Várpalota Veszprém megye devizahitel állam